Puša
Puša ir ciems Rēzeknes novada Pušas pagastā, pagasta centrs. Ciems atrodas Pušas ezera austrumu krastā, abpus reģionālajam Maltas — Slobodas autoceļam (P57). Pušā sākas vietējais autoceļš V597 uz Priežmali. Apdzīvotā vieta izveidojusies ap bijušās Pušas muižas (poļu: Pusza) centru un baznīcu. 1933. gadā Pušai piešķīra biezi apdzīvotas vietas (ciema) statusu; 1935. gadā tajā bija tikai 26 iedzīvotāji. Pušā atrodas pagasta pārvalde, tautas nams, bibliotēka, pasts, katoļu baznīca. Uz ziemeļiem no baznīcas divi pilskalni. Skolas vecuma bērnu trūkuma dēļ no 2006. gada 1. septembra slēgta Pušas pamatskola. Ciema teritorijā atrodas vairāki valsts un vietējās nozīmes kultūras pieminekļi. Valsts nozīmes kultūras pieminekļi: Mākslas pieminekļi: Pušas katoļu baznīcas altāris ar gleznu sānu altāri ērģeles Arhitektūras pieminekļi: Pušas katoļu baznīca Pušas muižas parks Arheoloģiskie pieminekļi: Pušas pilskalns I Pušas pilskalns II Vietējās nozīmes arhitektūras pieminekļi: Pušas katoļu baznīcas zvanu tornis, Pušas muižas kapela. Pušas seno kapu kalniņā atdusas muižkungu Šadursku dzimta. 1897. gadā Pušas ciemā bija 7 sētas, Pušas muižas 6 sētas.